**Mór Városi Önkormányzat Képviselő-testületének**

**362/2022. (X.26.) határozata**

**az M-Bussal Kft. költségtérítési többletigény elszámolása tárgyában**

Mór Városi Önkormányzat Képviselő-testülete a 128/2022. (IV. 27.), a 283/2022. (VIII.31.) és a 323/2022. (IX.28.) határozatai alapján az M-BUSSAL Kft. (a továbbiakban: Szolgáltató) által benyújtott, a 2021. szeptember 1. napjától 2022. március 31. napjáig tartó időszakra vonatkozó költségtérítési többletigény elszámolást megtárgyalta, és az alábbi döntést hozza:

1./ A Képviselő-testület az elszámolás felülvizsgálatának eredménye alapján és Mór város helyi menetrend szerinti autóbuszos személyszállítási közszolgáltatás ellátására kötött közszolgáltatási szerződés 5.1.4. pontja szerint 2021. szeptember 1. napjától 2022. március 31. napjáig tartó időszak vonatkozásában felkéri a Szolgáltatót, hogy a 2 025 000 forint összegű költségtérítési többletigény címen átutalt összeget utalja vissza, azzal, hogy a Szolgáltató a 2021. szeptember 1 – jétől 2022. március 31. napjáig tartó időszak vonatkozásában költségtérítési többletigény címen bruttó 2.114.401 forint összegű számla kibocsátására jogosult.

2./ A Képviselő-testület felkéri a Jegyzőt, hogy a 2022. évi költségvetésben gondoskodjon - az „Egyéb működési célú támogatások államháztartáson kívülre” előirányzatról az 5551-102-21 témaazonosító K512 rovatról a „Dologi kiadások” előirányzatra az 5533-754-10 témaazonosító K337, K351 rovatokra - a visszautalt összeg átcsoportosításáról, azzal, hogy ezzel biztosítja az 1./ pontban meghatározott költségtérítési többletigény címen bruttó 2.114.401 forint összegről kiállított számla fedezetét.

Határidő: 2022.11.10.

Felelős: jegyző( Pénzügyi Iroda)

Fenyves Péter Dr. Taba Nikoletta

polgármester jegyző